Ich bin am letschte friitig am 2 da z'CPH uf de flüüger, und am 4i hät mi d'Simi z'Klote abgholt. Churz drufabe simmer im buechholz gsii wo ich han chöne zueluege, wie d'TVU'ler de km-Lauf gmacht händ. Fazit: Es isch also vil schönner zum zueluege als zum sälber ränne! Natürli bini gar nümm zum plaudere usecho - woni scho wider mal e chli lüüt gha han zum rede! Isch ja au so planet gsii, dass ich en huufe lüüt gsehne a däm aabig. Isch also schwer cool gsii. Vor luuter rede hani en grossteil vom match CH-Korea gar nöd mitübercho, aber für de schluss häts dänn doch na glanget. Übers wuchenänd bini dänn na chli überall gsii, han also richtig en stress gha mit däne villne lüüt bsueche!